CONVOCATÒRIA I CONCURS DE FOTOGRAFIA SOBRE TURISME I SOSTENIBILITAT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5999)
  + [Valencià](/va/acuerdo/5999)






Selector de idioma

Leer

* [Español](/es/acuerdo/5999)
* [Valencià](/va/acuerdo/5999)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA I CONCURS DE FOTOGRAFIA SOBRE TURISME I SOSTENIBILITAT[Butlletí Oficial Universitat d'Alacant](/ca/Publicacion)
============================================================================================================================

Secretaria General

Butlletí Oficial Universitat d'Alacant





CONVOCATÒRIA I CONCURS DE FOTOGRAFIA SOBRE TURISME I SOSTENIBILITAT

Data d'aprovació
:   24/09/2020

Data de publicació
:   13/10/2020

Òrgan competent
:   Facultat de Filosofia i Lletres

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=5999.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5999)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5999)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA I CONCURS DE FOTOGRAFIA SOBRE TURISME I SOSTENIBILITAT&url=https://www.boua.ua.es/va/acuerdo/5999)

**Títol:** CONVOCATÒRIA I CONCURS DE FOTOGRAFIA SOBRE TURISME I SOSTENIBILITAT

**Secció:** CONVOCATÒRIES I CONCURSOS

**Òrgan:** Facultat de Filosofia i Lletres

**Data d'aprovació:** dijous, 24 de setembre de 2020

CONVOCATÒRIA DEL I CONCURS DE FOTOGRAFIA SOBRE TURISME I SOSTENIBILITAT

La situació sociosanitària actual ha afectat profundament l'activitat turística. El compliment per part de la demanda i oferta turística de les recomanacions sanitàries per a frenar l'impacte del Covid-19 ha suposat una transformació dels paisatges turístics. Aeroports buits, restaurants i terrasses sense clients, platges compartimentades, hotels tancats, residus incontrolats en àrees naturals d'alt valor paisatgístic conformen una nova realitat social i turística difícil de preveure fa escassament uns mesos.

Aquest I Concurs de fotografia sobre turisme i sostenibilitat pretén plasmar en fotografies les conseqüències de la pandèmia de Covid-19 en la sostenibilitat (i insostenibilitat) de l'activitat turística amb la finalitat de ser conscients de la nova realitat social, econòmica i mediambiental a la qual ens enfrontem en àrees turístiques com la província d'Alacant.

BASES

PRIMERA -OBJECTE

La Universitat d'Alacant (UA) convoca el I Concurs de fotografia sobre turisme i sostenibilitat per a les titulacions de la UA relacionades directament amb l'estudi del Turisme.

L'objectiu principal d'aquest concurs és conscienciar a l'alumnat d'estudis turístics sobre l'impacte del Covid-19 en la sostenibilitat i/o insostenibilitat de les activitats turístiques.

SEGONA - PARTICIPANTS I INSCRIPCIÓ

2.A. Participants

A l'efecte de la present convocatòria podrà participar en el I Concurs de fotografia sobre turisme i sostenibilitat, l'alumnat matriculat en el curs 2020/2021 en qualsevol grau, postgrau o màster relacionat amb els estudis turístics de la UA. També són benvingudes les persones egressades dels estudis anteriorment citats que hagen obtingut el seu títol universitari en els últims dos cursos acadèmics, és a dir, 2019/2020 i 2018/2019.

La participació en aquest concurs suposarà l'acceptació de la col·laboració en una investigació qualitativa amb finalitats acadèmics. Aquesta investigació serà duta a terme per professorat del Grau en Turisme sobre els resultats del I Concurs de fotografia sobre turisme i sostenibilitat.

2.B. Lliurament de fotografia.

El termini per al lliurament de les fotografies serà fins el 15 de novembre a les 23.59 h. El lliurament es farà a través del compte oficial de correu electrònic del Grau en Turisme: [czkbh.zhbulug@yv.uc](mailto:vizzl.dvlctgv@gk.iy)

Es lliuraran la fotografia, la memòria explicativa i la identificació de la persona participant en una carpeta amb format .zip, i es nomenarà amb un pseudònim.

Es lliuraran dos arxius de text. El primer arxiu contindrà el títol de la fotografia amb un text explicatiu d'un màxim de 100 paraules. Aquest text s'encapçalarà amb un pseudònim. El segon document (que es nomenarà com a “autoria”) associarà el pseudònim a la identitat dels autors (nom complet, correu electrònic, DNI i estudis cursats). Tots dos es lliuraran en arxiu doc. La fotografia, nomenada amb el pseudònim, s'aportarà en format jpg, gif o png.

No s'admetran fotografies després del termini de lliurament indicat.

TERCERA - BASES I CARACTERÍSTIQUES

Primera. Els participants aportaran una fotografia sobre el tema plantejat en l'objecte de aquesta convocatòria. La fotografia mostrarà una representació visual d'almenys un dels Objectius de Desenvolupament Sostenible de l'ONU (per a més informació:

<https://www.un.org/sustainabledevelopment/es/objetivos-de-desarrollo-sostenible/>)

encara que la temàtica triada serà lliure.

Segona. Les fotografies en format electrònic hauran de tenir com a màxim 4 Mb i una resolució mínima de 300 ppp (píxels per polzada), hauran d'estar en format jpg, gif o png, i es presentaran al concurs a través del correu electrònic: [gdrhh.lrlhwla@jb.wf](mailto:cfugk.mfphqzu@na.ii)

Tercera. Els participants atorgaran un títol a la fotografia i l'acompanyaran d'un breu text explicatiu d'un màxim de 100 paraules. La part textual del projecte es podrà fer en qualsevol de les dues llengües oficials de la Comunitat Valenciana. El text es lliurarà en un document Word amb lletra Times New Roman mida 12, amb interlineat 1,5.

Quarta. Els concursants es responsabilitzaran de qualsevol conseqüència derivada de la llei de la propietat intel·lectual i drets d'autor.

QUARTA - PREMIS

S'atorgarà un premi que consistirà en una experiència de turisme sostenible/responsable a la província d'Alacant valorat en 190€ per a la persona que guanye el concurs i un acompanyant de la seua elecció. Aquest premi serà aportat per una empresa col·laboradora.

S'establirà un segon premi que consistirà en una experiència de turisme sostenible, amb un valor màxim de 100€ per a la persona guanyadora i un acompanyant de la seua elecció.

S'establirà un tercer premi amb un valor màxim de 60€ de similars característiques.

El premi es lliurarà en espècie pel valor fixat i en cap cas es lliurarà en metàl·lic.

Les 18 millors fotografies presentades al concurs seran impreses en format de cartó ploma per a formar part de la I Exposició de Fotografia sobre Turisme, Sostenibilitat i Covid19. Aquesta exposició tindrà caràcter itinerant per diversos espais de la Universitat d'Alacant, tant al campus de la Universitat d'Alacant com en les diferents seus universitàries

El jurat pot declarar desert els premis si considera que els treballs presentats no tenen la qualitat requerida.

QUINTA - JURAT I VALORACIÓ

La valoració de les fotografies tindrà dos procediments. Per al primer i segon premi, s’establirà un tribunal compost per vuit docents del Grau en Turisme, integrants de la xarxa ICE de docència “Turisme sostenible i sensibilització mediambiental en el Grau de Turisme” (codi de xarxa: 4595) o persones en qui deleguen, en cas d'absència justificada el dia de l'avaluació i de dos membres del Taller d'Imatge de la UA.

La valoració del tribunal tindrà en compte els següents criteris:

- valor educatiu del projecte.

- valor i qualitat visual de la fotografia.

- qualitat del text presentat.

El tercer premi del concurs s'atorgarà a la fotografia més valorada en la xarxa social Instagram del Grau en Turisme. Serà requisit indispensable que els votants dels projectes siguen seguidors de la xarxa social Instagram del Grau en Turisme:

INSTAGRAM <https://www.instagram.com/gradoturismoua/?hl=es>

FACEBOOK:[https://www.facebook.com/turismouniversidadalicante](https://www.facebook.com/TurismoUniversidadAlicante)

TWITTER: [https://twitter.com/gradoturismoua1](https://twitter.com/Gradoturismoua1)

SEXTA - TERMINIS

El termini per a la presentació de fotografies d'aquesta primera convocatòria començarà l'endemà de la seua publicació en el BOUA i finalitzarà el 15 de novembre a les 23.59 h.

No s'admetran fotografies després del termini de lliurament indicat.

La resolució del tribunal avaluador es comunicarà el dia 10 de desembre de 2020 a través de la pàgina

<https://lletres.ua.es/es/>

i es difondrà a través de les xarxes socials del Grau en Turisme.

S'obrirà un període de votació oberta en les xarxes socials del Grau en Turisme del 27 de novembre al 9 de desembre. No es permetrà la publicació de les fotografies en altres comptes de xarxes socials que no siguen les del Grau en Turisme, podent quedar excloses aquestes fotografies del procés de votació.

Les dues fotografies millor valorades pel jurat presentat obtindran el primer i segon premi. La fotografia millor valorada en les xarxes socials del Grau en Turisme obtindrà el tercer premi.

SÈPTIMA- CONFIDENCIALITAT

Els participants en aquesta convocatòria donaran el seu consentiment a la utilització de les dades bàsiques de les fotografies presentades, títol i text per a finalitats de promoció de les accions dutes a terme per l'organització.

Les dades de caràcter personal que es recapten formaran part dels corresponents fitxers de la Universitat d'Alacant, que tenen com a finalitat la gestió dels expedients derivats de la present convocatòria. La persona responsable dels fitxers és el Gerent de la Universitat d'Alacant.

Els drets d'accés, rectificació, cancel·lació i oposició al tractament de les seues dades es podran exercitar davant la Gerència de la Universitat, mitjançant sol·licitud amb fotocòpia de document d'identitat, presentada en el Registre General de la Universitat d'Alacant, o a través dels mitjans que estableix la Llei 39/2015 del Procediment Administratiu Comú de les Administracions Públiques

VUITENA- ACCEPTACIÓ DE LES BASES

La participació en aquesta convocatòria dels premis implica l'acceptació de les seues bases.

NOVENA - PUBLICACIONS

Les presents bases i tots aquells actes derivats d’aquesta que ho requerisquen, a l'efecte de ser comunicats a les candidates i candidats d'acord amb l'art. 45.1 b) de la Llei 39/2015, d'1 d'octubre, seran publicats en la pàgina <https://lletres.ua.es/va/>

DESENA - MARC LEGAL I PRESSUPOSTARI

La dotació màxima per a aquesta convocatòria és de 200€ i es troba consignada en l'aplicació orgànica 251729946.

Alacant, 24 de setembre de 2020

Juan Fco. Mesa Sanz

Degà de la Facultat de Filosofia i Lletres





[Carretera Sant Vicent del Raspeig s/n  
03130 Sant Vicent del Raspeig - Alacant  
 Tel. 49 780 8385 - Fax 00 730 8321](https://www.google.es/maps/@35.989359,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12313&trk=tyah&trkInfo=tarId%1T8390655186146%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)